stanford-oval/wikipedia huggingface dataset:
Shkodra

| Shkodra |
| --- | --- |

 lippu:  vaakuna
 Shkodra
 Koordinaatit: 42°04′N, 19°30′E 
Valtio:  Albania
Maakunta:  Shkodërin maakunta
Hallinto:  
 – Hallinnon tyyppi:  Kunta
 – Pormestari:  Benet Beci
Pinta-ala:  
 – Kokonaispinta-ala:  46,16 km²
Korkeus:  15 m
Väkiluku (2011):  142 513
 – Väestötiheys:  3 087 as./km²
Aikavyöhyke:  UTC+1
 
 bashkiashkoder.gov.al 
Infobox OKVirheellinen NIMI-arvo: 
Shkodra eli Skutari (alb. Shkodër) on kaupunki Albaniassa. Se on Shkodërin maakunnan pääkaupunki. Kaupungin asukasluku on noin 143 000 (2011). Shkodra on yksi Albanian vanhimmista kaupungeista ja se perustettiin ennen ajanlaskun alkua. Keskiajalla aluetta asuttivat slaavit. Shkodërin yliopisto perustettiin vuonna 1992. Kaupunki sijaitsee Skutarijärven kaakkoispäässä.
Antiikin aikana kaupungin nimi oli Skodra ja se toimi muun muassa Illyrian viimeisen kuninkaan, Gentiuksen pääkaupunkina kunnes hänet kukistettiin vuonna 168 eaa.
Shkodërilaisia henkilöitä

Marin Barleti (1450–1512/1513), humanisti
Luiz Ejlli (s. 1985), laulaja
Simon Gjoni (1926–1991), säveltäjä
Ndre Mjeda (1866–1937), runoilija
Alfred Moisiu (s. 1929), Albanian presidentti
Ramadan Sokoli (s. 1920), säveltäjä
Frederik Ndoci (s. 1960), laulaja
Aiheesta muualla

Kuvia tai muita tiedostoja aiheesta Shkodra Wikimedia Commonsissa
Viralliset sivut (albaniaksi), (englanniksi), (saksaksi), (italiaksi)
Albanian kaupungit
Apollonia
Bajram Curri
Ballsh
Berat
Bilisht
Bulqizë
Burrel
Cërrik
Çorovodë
Delvinë
Durrës
Elbasan
Ersekë
Fier
Fushë-Krujë
Gjirokastër
Gramsh
Has
Himarë
Kamzë
Kavajë
Këlcyrë
Klos
Konispol
Koplik
Korçë
Krujë
Krumë
Kuçovë
Kukës
Laç
Lezhë
Libohova
Librazhd
Lushnjë
Maliq
Mamurras
Mavrovë
Memaliaj
Patos
Peqin
Peshkopi
Përmet
Pogradec
Poliçan
Pukë
Rrëshen
Rrogozhinë
Roskovec
Sarandë
Selenicë
Shëngjin
Shijak
Shkodra
Tepelenë
Tirana
Tropojë
Valbonë
Vlorë
Albanian kunnat
Belsh
Berat
Bulqizë
Cërrik
Delvinë
Devoll
Dibër
Divjakë
Dropull
Durrës
Elbasan
Fier
Finiq
Fushë-Arrëz
Gjirokastër
Gramsh
Has
Himarë
Kamëz
Kavajë
Këlcyrë
Klos
Kolonjë
Konispol
Korçë
Krujë
Kuçovë
Kukës
Kurbin
Lezhë
Libohovë
Librazhd
Lushnjë
Malësi e Madhe
Maliq
Mallakastër
Mat
Memaliaj
Mirditë
Patos
Peqin
Përmet
Pogradec
Poliçan
Prrenjas
Pukë
Pustec
Rrogozhinë
Roskovec
Sarandë
Selenicë
Shijak
Shkodra
Skrapar
Tepelenë
Tirana
Tropojë
Ura Vajgurore
Vau i Dejës
Vlorë
Vorë
Bernardinain puutarha

Sereikiškėsin puistoa
Sereikiškėsin puistoa
Bernardinain puutarha (liett. Bernardinų sodas, ’bernardiinien puutarha’) tai Bernardinain puisto (liett. Bernardinų parkas) on Sereikiškėsin puistoon kuuluva kasvitieteellinen puutarha Liettuan pääkaupungin Vilnan keskustassa. Se sijaitsee Vilnia-joen alajuoksulla Gediminasin tornin sekä Pyhän Annan kirkon ja Pyhän Bernhardin, koko nimeltään Pyhän Franciscus Assisilaisen kirkkoluostarikokonaisuuden, lähimailla. Bernardinain puutarha on Vilnan kaupungin hallinnoima julkinen puistopuutarha ja valtion kulttuuriperintö.
Bernardinain puutarhalle on ominaista sen ainutlaatuinen sijainti Vilnan keskustassa vanhankaupungin arkkitehtuurin ja joen varrella sijaitsevien kukkuloiden ympäröimänä. Yhdessä Vilnan historiallisen linnan ja kumpujen puistoalueiden kanssa se muodostaa historiallisen viheralueiden kompleksin, joka on osa vanhankaupungin arkkitehtuurillista kokonaisuutta.
Bernardinain puutarha muodostaa suurimman osan puistosta, joka toisen maailmansodan jälkeen sai nimeksi Jaunimo ('Nuorisopuisto' tai 'Nuorten puutarha'), ja myöhemmin koko alue oli nykyistä Sereikiškėsin puistoa. Puistoa valvoo ja sen suojelua, kestävää korjaamista, hoitoa ja käyttöä edistää Vilnan kaupunginhallituksen talous- ja liikenneosaston julkinen laitos “Vilnan kaupungin puistot”.
Puisto avattiin uudistettuna vuonna 2013 yli vuoden kestäneiden remontti- ja kunnostustöiden jälkeen. Fransiskaaniveljeksien pyynnöstä restauroidulle puutarhalle palautettiin sen historiallinen nimi, joka oli ollut käytössä 1400-luvun lopulta toiseen maailmansotaan saakka. Yli vuoden kestäneiden keskustelujen päätteeksi Vilnan kaupunginvaltuusto hyväksyi, että Sereikiškėsin puistossa olevaa kasvitieteellistä puutarhaa Vilnia-joen ja vedenottolaitoksen välissä kutsutaan pysyvästi Bernardinain puutarhaksi.
Puutarhan kuvaus

Bernardinain puutarha on alueeltaan noin 9 hehtaaria, ja siinä on aitoja entisöityjä puistoelementtejä, kuten kivikkopuutarha, lampi, Belvederen kukkula, keskusaukio ja polut Vilnia-joen varrella. Suihkulähteet on uusittu historiallisille paikoilleen. Puistossa on myös ruusutarha, lasten leikkipaikka, karuselli ja tenniskenttä, ja siellä voi oppia lisää Liettuassa kasvavista kasveista, pelata shakkia tai petankkia, jota varten siellä on Vilnan ainoa ulkoilmakenttä. Puistosta löytyy myös kahviloita ja ravintoloita.
Puutarhan erikoisuutena on kasvillisuuden esittely, suunniteltu vaalimaan 1700-luvun Vilnan yliopiston kasvitieteellisen puutarhan muistoa, joka oli yksi Itä-Euroopan suurimmista. Joidenkin tutkijoiden mukaan se oli osa legendaarisen Šventaragisin laakson mutkassa kerran kasvaneen pyhän lehdon jäämistöä. Siellä kasvavat neidonhiuspuu, keltainen kanukka, kanadalainen douglaskuusi, euroopanmustamänty ja 3 vanhaa tammea. Šv. Brunono gatvėn (kadun)puolisen sisäänkäynnin vieressä puiston nurkassa kasvaa Vilnan vanhin tammi, joka on 400 vuotta vanha ja tunnetaan vanhankaupungin vanhimpana säilyneenä tammena. Halkaisijaltaan se on 1,5 metriä (ympärysmitta 474 cm, mitattu 20. syyskuuta 2003). Puiston alullepanijoiden, benediktiinimunkkien muistoksi palautettiin tänne heidän lääke-, mauste-, ruoka- ja teekasvien tarhansa.
Bernardinain puutarha on Vilnan ensimmäinen julkinen puutarha. Sen rakennuksia ja varusteita saa väliaikaisesti käyttää, ja siellä saa järjestää perhetapahtumia, juhlia, häitä, syntymäpäiviä, valmistumisia ja muita tapahtumia Vilnan kaupungin puistohallinnon luvalla. Puutarhan keskusaukiolla on musikaalinen eli soiva suihkulähde, joka soittaa rytmejä suosituista klassisista ja moderneista kappaleista. Suihkulähteen musiikkia soitetaan arkisin kello 19.00–22.00, joka 15 minuutin välein, sekä viikonloppuisin ja juhlapyhinä kello 12.00–21.00, joka 15 minuutin välein. Suihkulähteen valot syttyvät yhdessä kaupungin valojen kanssa.
Puutarha on auki päivittäin aamuseitsemästä iltakymmeneen.
Aiheesta muualla

Kuvia tai muita tiedostoja aiheesta Bernardinain puutarha Wikimedia Commonsissa
Bernardinain puiston portti
Tenniskenttä Sereikiškėsin puistossa
Perjantai 13. päivä, osa 6

| Perjantai 13>  päivä, osa 6 - Jason Elää.Friday the 13th Part VI: Jason Lives |
| --- | --- |

Ohjaaja:  Tom McLoughlin
Käsikirjoittaja:  Tom McLoughlin
Tuottaja:  Don Behrns
Säveltäjä:  Harry Manfredini
Kuvaaja:  Jon Kranhouse
Leikkaaja:  Bruce Green
Pääosat:  Thom Mathews Jennifer Cooke David Kagen Renée Jones Kerry Noonan Darcy DeMoss Tom Fridley C.J. Graham
Valmistustiedot
Valmistusmaa:   Yhdysvallat
Tuotantoyhtiö:  Paramount Pictures
Levittäjä:  Paramount Pictures Netflix
Ensi-ilta:  1. elokuuta 1986
Kesto:  84 min
Alkuperäiskieli:  englanti
Budjetti:  3 000 000 $
Tuotto:  19 472 057 $
Edeltäjä:  Perjantai 13. päivä, osa 5 – uusi alku
Seuraaja:  Friday the 13th: The New Blood
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Perjantai 13. päivä, osa 6 on vuonna 1986 tehty kauhuelokuva, joka on kuudes osa sarjasta Perjantai 13. Elokuva palauttaa tutun sarjamurhaajan Jason Voorhesin henkiin, sillä fanit olivat katkeria viime osan tappajan olleen joku muu kuin Jason. Elokuvan on ohjannut Tom McLoughlin. Elokuvan soundtrackille on säveltänyt kappaleita myös Alice Cooper, muun muassa kappaleen He's Back (the man behind the mask), joka on julkaistu myös vuoden 1986 albumilla Constrictor.
Juoni

On kulunut vuosi edellisen elokuvan tapahtumista, ja Crystal Lake on nimetty Forest Greeniksi. Tommy Jarvis kärsii edelleen hallusinaatioista Jason Voorheesista. Hän menee ystävänsä Allen Hawesin kanssa hautausmaalle, aikomuksenaan polttaa Jasonin ruumis, jotta hallusinaatiot loppuisivat. He kaivavat Jasonin ruumiin, mutta Tommy saa raivokohtauksen nähdessään Jasonin. Hän hakkaa Jasonin rintaa metallisella tangolla, mutta salama iskee tankoon ja herättää Jasonin henkiin. Jason on hyökkäämässä Tommyn kimppuun, mutta Allen puolustaa häntä iskemällä Jasonia lapiolla päähän jolloin Jason tappaa Allenin. Tommyn paetessa Jason ottaa maasta maskinsa ja tangon ja lähtee kohti Forest Greenia tai kuten Jason tuntee, Crystal Lakea.
Tommy juoksee sheriffin toimistoon ja kertoo Jasonista, mutta häntä ei oteta tosissaan vaan sheriffi Mike Garris luulee, että hänellä on mielenterveysongelma. Tommy yrittää tarttua aseisiin, mutta hänet heitetään selliin. Sillä aikaa Jason tappaa kaksi autoilijaa, jotka ovat uuden leirin ohjaajia: Darren ja Lizbeth. Seuraavana aamuna, Garrisin tytär Megan ja hänen ystävänsä Sissy, Cort, ja Paula pyytää häntä etsimään Darren ja Lizbethin. Tommy varoittaa heitä Jasonista, mutta Jasonia kuulemma pidetään legendana ja Tommya ei oteta tosissaan. Kuitenkin sheriffin tytär Megan kiinnostuu hänestä. Metsässä Jason tappaa paintball pelaajat ja ottaa heiltä varusteet ja yhdeltä macheten. Jason huomaa, että hän on paljon vahvempi kuin ennen kuin hän repii miehen käsivarren irti.
Lapset saapuvat Camp Forest Greenille, ja teinit tekevät parhaansa ajaa leiriin ilman Darrena ja Lizbethiä. Tommy yrittää näyttää poliiseille, että Jason on hengissä, mutta hänet saadaan kiinni. Sinä yönä, Jason tappaa talonmiehen ja kaksi retkeilijää. Samaan aikaan, Cort harrastaa seksiä tytön nimeltä Nikin kanssa, mutta Jason tappaa molemmat. Sheriffin miehet löytävät uhrien ruumiit ja Garris syyttää Tommyä tästä.
Tommy soittaa Meganille ja vakuuttaa hänet Jasonin paluusta. Samaan aikaan, Jason saapuu leirille ja tappaa Sissyn ja Paulan. Tommy ja Megan kehittävät juonen ja pakenevat. Jason tappaa Garriksen ja kaksi muuta poliisia heidän saapuessaan leiriin.
Jason melkein tappaa Meganin kun Tommy kutsuu häntä järvelle. Jason lähestyy Tommyn venettä ja katoaa näkyvistä. Jason hyökkää Tommyn kimppuun, mutta Tommy onnistuu laittamaan kettingin hänen kaulan ympärille, joka on kiinnitetty suureen kiveen. Veneen runko kuitenkin murtuu ja molemmat vajoavat järven syvyyksiin. Jason jää järven pohjaan, mutta pitää Tommysta kiinni ja melkein hukuttaa tämän. Megan kuitenkin pelastaa tämän ja tappaa Jasonin veneen moottorilla. Megan ja Tommy uivat rantaan ja toteavat kaiken olevan ohi. Kuitenkin viimeisessa kohtauksessa järven pohjassa oleva Jason avaa silmänsä.
Näyttelijät

| 0 | 1 | 2 |
| --- | --- | --- |
|  Thom Mathews  | … |  Tommy Jarvis   |
|  Jennifer Cooke  | … |  Megan Garris   |
|  C.J. Graham  | … |  Jason Voorhees   |
|  David Kagen  | … |  Sheriffi Mike Garris   |
|  Kerry Noonan  | … |  Paula Mott   |
|  Renée Jones  | … |  Elizabeth "Sissy" Baker   |
|  Tom Fridley  | … |  Carter "Cort" Andrews   |
|  Darcy DeMoss  | … |  Nicola "Nikki" Parsley   |
|  Nancy McLoughlin  | … |  Lizbeth Mott   |
|  Tony Goldwyn  | … |  Darren Robinson   |
Aiheesta muualla

Perjantai 13. päivä, osa 6 Internet Movie Databasessa (englanniksi)
Friday the 13th: Jason lives, Leffatykki (Arkistoitu – Internet Archive).
-elokuvasarja
Perjantai 13.
Osa 2
Osa 3
The Final Chapter
Uusi alku
Osa 6
The New Blood
Jason Manhattanilla
Jason Goes to Hell: The Final Friday
Jason X
Freddy vs. Jason
Friday the 13th (vuoden 2009 elokuva)
Pahan otteessa (vuoden 1986 elokuva)

| Pahan otteessa> 52 Pick-Up |
| --- | --- |
 Elokuvan juliste
Ohjaaja:  John Frankenheimer
Käsikirjoittaja:  Elmore Leonard (romaani ja käsikirjoitus) John Steppling (käsikirjoitus)
Tuottaja:  Yoram Globus Menahem Golan
Säveltäjä:  Gary Chang
Kuvaaja:  Jost Vacano Stephen Ramsey
Leikkaaja:  Robert F. Shugrue
Pääosat:  Roy Scheider Ann-Margret John Glover Vanity Kelly Preston
Valmistustiedot
Valmistusmaa:   Yhdysvallat
Tuotantoyhtiö:  Cannon Group
Levittäjä:  Cannon Films
Ensi-ilta:   7. marraskuuta 1986  3. huhtikuuta 1987
Kesto:  110 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Pahan otteessa (engl. 52 Pick-Up) on vuonna 1986 ensi-iltansa saanut toimintatrilleri. Se perustuu Elmore Leonardin romaaniin Peli toisen elämästä. Elokuvan ohjasi John Frankenheimer ja sen pääosissa ovat Roy Scheider ja Ann-Margret.
Juoni

Roy Scheider näyttelee varakasta, naimisissa olevaa ja Los Angelesissa asuvaa teollisuusmies Harry Mitchelliä, jonka vaimo (Ann-Margaret) työskentelee kaupunginvaltuustolle. Harryllä on kuitenkin lyhytkestoinen suhde tyttöön (Kelly Preston), mikä johtaa lopulta Harryn kiristämisen kohteeksi: kolme kiristäjää vaativat Harryltä 105 000 dollaria vastineeksi videonauhasta, joka sisältää todisteet Harryn suhteesta rakastajattareensa. Vaimonsa poliittisen uran vuoksi Harry ei voi mennä ilmoittamaan kiristyksestä poliisille. Harryllä ei kuitenkaan ole kuin 52 000 dollaria, minkä hän todistaa yhdelle kiristäjistään, Alan Raimylle (John Glover). Raimy hyväksyy Harryn 52 000 dollarin tarjouksen, minkä jälkeen Harry ryhtyy kääntämään kiristäjänsä toisiaan vastaan.
Rooleissa

| 0 | 1 | 2 |
| --- | --- | --- |
|  Roy Scheider  | … |  Harry Mitchell   |
|  Ann-Margret  | … |  Barbara Mitchell   |
|  Vanity  | … |  Doreen   |
|  John Glover  | … |  Alan Raimy   |
|  Robert Trebor  | … |  Leo Franks   |
|  Lonny Chapman  | … |  Jim O'Boyle   |
|  Kelly Preston  | … |  Cini   |
|  Doug McClure  | … |  Mark Arveson   |
|  Clarence Williams III  | … |  Bobby Shy   |
|  Alex Henteloff  | … |  Dan Lowenthal   |
Arvioita

Video-oppaassa vuodelta 1994 Asko Alanen kuvailee elokuvaa yllättävän karskiksi ja kiihkeäksi kiristysjännäriksi ja antaa sille kolme tähteä viidestä, mikä vastaa sanallista arviota ”hyvä”.
Aiheesta muualla

Pahan otteessa Internet Movie Databasessa (englanniksi)
Justin Murisier

Justin Murisier
Justin Murisier (s. 8. tammikuuta 1992 Martigny) on sveitsiläinen alppihiihtäjä. Seuratasolla hän edustaa Bagnesia.
Nuorten maailmanmestaruuskilpailuissa Crans-Montanassa vuonna 2011 Murisier voitti hopeaa pujottelussa sekä alppiyhdistetyssä. Supersuurpujottelussa hän sijoittui pronssille. Euroopan nuorten olympiafestivaaleilla 2009 hän voitti kultaa pujottelussa ja laski seitsemänneksi suurpujottelussa.
Aikuisten arvokilpailuissa Murisier kilpaili ensimmäisen kerran Garmisch-Partenkirchenin MM-kilpailuissa 2011. Suurpujottelussa hän oli kolmastoista ja pujottelussa 25:s. Vailin / Beaver Creekin MM-kilpailuissa 2015 hän sijoittui pujottelussa 13:nneksi. Sankt Moritzin MM-kilpailuissa 2017 hän oli alppiyhdistetyssä kuudes ja suurpujottelussa kahdeksas. Cortina d'Ampezzon MM-kilpailuissa 2021 hän sijoittui alppiyhdistetyssä kahdeksanneksi. Pekingin olympialaisissa 2022 hän oli alppiyhdistetyssä neljäs, Courchevelin / Méribelin MM-kilpailuissa 2023 syöksylaskussa kahdestoista ja Saalbachin MM-kilpailuissa 2025 samassa lajissa kahdeksas.
Murisierin ensimmäinen kilpailu alppihiihdon maailmancupissa oli Adelbodenin pujottelussa 10. tammikuuta 2010. Ensimmäiset maailmancupin pisteensä hän saavutti 12. joulukuuta 2010 Val d'Isèren pujottelussa laskettuaan lähtönumerolla 52 kahdeksanneksi.
Murisier loukkasi polvensa syyskuussa 2011 pelattuaan jalkapalloa, ja koko kausi 2011–2012 jäi häneltä väliin. Murisier loukkaantui uudelleen ennen kauden 2012–2013 alkua Ushuaiassa käydyissä harjoituksissa. Joulukuussa 2016 Murisier saavutti siihen mennessä parhaan sijoituksensa maailmancupissa oltuaan neljäs Santa Caterinan alppiyhdistetyn kilpailussa. Hän sijoittui saman kauden alppiyhdistetyn cupissa neljänneksi. Ensimmäisen palkintosijansa hän saavutti oltuaan kolmas Alta Badian suurpujottelussa joulukuussa 2020. Ensimmäisen voittonsa hän saavutti Beaver Creekin syöksylaskussa joulukuussa 2024.
Aiheesta muualla

Justin Murisierin kotisivut
Oguchi Onyewu

| 0 | 1 | 2 |
| --- | --- | --- |

Henkilötiedot
Koko nimi: Oguchialu Chijioke Onyewu
Syntymäaika: 13. toukokuuta 1982 (ikä 42)
Syntymäpaikka: Washington, Yhdysvallat
Pelipaikka: keskuspuolustaja
Pituus: 193 cm
Lempinimi: Gooch
Junioriseurat
1996-2000 1996–1998 2000–2001:  Sherwood High School  IMG Soccer Academy  Clemson Tigers
Seurat
| Vuodet | Seura | O (M) |
| 2002–2004 2003 2004–2009 2007 2009–2011 2011 2011– 2011–2012 2012-2013 2013 2014 2014-2015 2017 |  Metz →  La Louvière (laina)  Standard Liège →  Newcastle (laina)  Milan →  Twente (laina)  Sporting CP →  Málaga (laina)  QPR  Sheffield Wed  Charlton  Philadelphia | 3 (0) 24 (2) 139 (11) 11 (0) 0 (0) 8 (0) 17 (4) 2 (0) |
Maajoukkue
| 1999 2001 2004– |  Yhdysvallat U17  Yhdysvallat U20  Yhdysvallat | 5 (2) 4 (0) 69 (6) |
 Seurajoukkueuran tilastot kattavat vain kansalliset sarjat, päivitetty 1. syyskuuta 2012.  Maajoukkueuran tilastot päivitetty 5. lokakuuta 2018.
Oguchialu Chijioke Onyewu (s. 13. toukokuuta 1982 Washington) on yhdysvaltalainen jalkapalloilija, pelipaikaltaan keskuspuolustaja. Onyewu pelasi ammattilaisena Euroopassa yli kymmenen vuoden ajan. Hän pelasi myös Yhdysvaltain maajoukkueessa. Onyewu päätti uransa syyskuussa 2018.
Ura

Onyewu aloitti ammattilaisuransa vuonna 2002, kun hän siirtyi Ranskan Ligue 1:ssä pelaavaan Metziin. Vuonna 2003 hänet lainattiin belgialaiseen La Louvièreen, josta hän siirtyi Standard Liègeen vuotta myöhemmin. Siellä hänet valittiin muun muassa vuoden ulkomaiseksi pelaajaksi.
Joulukuussa 2006 Onyewu valittiin Yhdysvaltojen vuoden jalkapalloilijaksi. Hän kirjoitti lainasopimuksen tammikuussa 2007 Newcastle Unitedin kanssa. Onyewu debytoi Valioliigassa Fulhamia vastaan. Uuden valmentajan saavuttua Onyewun peliaika väheni ja Newcastle päätti olla tekemättä sopimusta hänen kanssaan. Tämän jälkeen Onyewu palasi Standardiin, jossa hän pelasi vakuuttavasti. Hän oli tärkeä osa joukkuetta sen voittaessa mestaruuden kaudella 2007–2008. Hänet valittiin toisen kerran tähdistökentälliseen. Hyvä vire jatkui myös seuraavalla kaudella, kun hän voitti toisen peräkkäisen mestaruutensa.
Onyewu teki kolmevuotisen sopimuksen Milanin kanssa heinäkuussa 2009. Onyewu pelasi virallisen debyyttinsä Milanin paidassa Mestarien liigassa Zürichiä vastaan, kun hän korvasi Alessandro Nestan. Onyewun kausi meni pilalle loukkaantumisten vuoksi – hän pelasi vain yhdessä liigaottelussa kaudella polvivamman vuoksi. Kauden lopussa Onyewun sopimusta laajennettiin yhdellä vuodella.
Maajoukkueura

Onyewu on ollut Yhdysvaltain maajoukkueen vakiopelaajia ja pelannut kaikkiaan 69 A-maaottelua sekä tehnyt niissä kuusi maalia vuosina 2004–2014. A-maajoukkueen lisäksi hän on edustanut Yhdysvaltojen nuorisomaajoukkueita ja pelannut nuorten MM-kilpailuissa vuonna 2001. Onyewu debytoi A-maajoukkueessa lokakuussa 2004 Panamaa vastaan. Onyewu pelasi MM-kilpailuissa 2006 ja oli avauskokoonpanossa kaikissa Yhdysvaltojen peleissä. Yhdysvallat ei kuitenkaan päässyt jatkoon alkulohkosta, kun se hävisi Ghanalle 2–1. Vuoden 2009 Maanosaliittojen cupissa Onyewyn Yhdysvallat eteni finaaliin Brasiliaa vastaan, jolle se kuitenkin hävisi 3–2. Maajoukkueurallaan hän on voittanut kahdesti CONCACAF Gold Cupin; vuosina 2005 ja 2007. Onyewu valittiin Yhdysvaltojen joukkueeseen vuoden 2010 MM-kisoihin, jotka olivat hänelle toiset MM-kisat.
Saavutukset

Standard Liège
Belgian pääsarjamestaruus: 2008, 2009
Belgian supercup: 2008
Maajoukkue
CONCACAF Gold Cup: 2005, 2007
Henkilökohtaiset
Jupiler Pro Leaguen tähdistökentällisessä: 2005 ja 2009
Jupiler Pro Leaguen paras ulkomaalainen pelaaja: 2005
Yhdysvaltain vuoden jalkapalloilija: 2006
Satyros

Satyros (m.kreik. Σάτυρος, 200-luku eaa.) oli antiikin kreikkalainen peripateettiseen koulukuntaan kuulunut filosofi. Hänet tunnetaan parhaiten ateenalaisen näytelmäkirjailijan Euripideen elämäkerrasta. Teoksesta tunnetaan lähes täydellinen versio, joka löytyi Oksyrhynkhoksesta Egyptistä. Satyros kirjoitti myös Filippos II Makedonialaisen elämäkerran, josta on säilynyt osia.
Sten Sture nuorempi

| Sten Sture nuorempi |
| --- | --- |
 Sten Sture nuorempi tuntemattoman taiteilijan maalauksessa.
Ruotsin valtionhoitaja
Valtakausi:  23. heinäkuuta 1512 – 3. helmikuuta 1520
Edeltäjä:  Eerik Trolle
Seuraaja:  Kristian II

Syntynyt:  1493
Kuollut:  3. helmikuuta 1520 Mälaren
Puoliso:  Kristina Gyllenstierna
Lapset:  Nils  Iliana Magdalena Svante Anna Kustaa
Suku:  Natt och Dag
Isä:  Svante Niilonpoika
Äiti:  Iliana Erengielsdotter
Uskonto:  roomalaiskatolinen
Sten Sture nuorempi (1493 – 3. helmikuuta 1520) toimi Ruotsin valtionhoitajana vuosina 1512–1520.
Valtakausi

Valtionhoitajana oli hetken vuonna 1512 valtaneuvos Eerik Trolle, joka ajoi neuvotteluja Tanskan kanssa Kalmarin unionin palauttamiseksi. Kun Svante Niilonpojan 20-vuotias poika Stenkin lupasi kannattaa neuvotteluja, teki valtaneuvosto hänestä valtionhoitajan. Todellisuudessa Stenin pyrkimyksenä oli erottaa Ruotsi unionista. Hän otti kaukaisen esiäitinsä Sture-nimen, koska se Sten Sture vanhemman kautta symboloi Ruotsin itsenäisyyspyrkimyksiä.
Nuori valtionhoitaja sai nimitettyä vastoin valtaneuvoston tahtoa Viipurin linnanherraksi Tönne Eerikinpoika Tottin. Siten Sten Sture nuorempi sai täyden herruuden Suomessa. Turun linnan päällikkyyden Sture antoi suomalaiselle Krister Klaunpoika Hornille.
Sture tiesi joutuvansa ennen pitkää sotaan Tanskan kuninkaan Kristian II:n kanssa ja solmi siksi vuonna 1513 välirauhan Venäjän kanssa. Sten Sture joutui ristiriitaan arkkipiispan, Eerik Trollen pojan Kustaa Trollen kanssa, joka olisi halunnut kirkolle enemmän autonomiaa. Trolle erotettiin virastaan.
Kristian II aloitti lopulta kesällä 1517 hyökkäyksen Ruotsia vastaan. Sten Sture haavoittui Länsi-Göötanmaalla käydyssä Bogesundin taistelussa ja kuoli 1520. Kristian II:sta tuli Ruotsin kuningas. Kustaa Trolle kosti Sturen kannattajille ja erottajilleen laatimalla heistä syytöslistan "kerettiläisinä", jonka perusteella Kristian toimeenpani Tukholman verilöylyn. Sten Sture nuoremman ruumis kaivettiin ylös haudasta ja poltettiin kerettiläisenä Tukholman verilöylyn aikana.
Yksityiselämä

Sten Sture oli naimisissa Kristiina Gyllenstiernan, Ruotsin Kaarle VIII:n lapsenlapsenlapsen kanssa.
Aiheesta muualla

Louise Stjernströmin (Carl Blinkin) teokset Sten Sture nuorempi ja Kristiina Gyllenstjerna I: Ruotsin Valkyria ja II: Tuomio vapaasti ladattavina e-kirjoina Project Gutenbergiltä.
| 0 | 1 | 2 |
| --- | --- | --- |
| Edeltäjä: Eerik Trolle | Ruotsin valtionhoitaja 1512–1520 | Seuraaja: Kristian II kuningas |
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Saksa  Israel  Yhdysvallat  Ruotsi 
Henkilöt:  Kansallisbiografia  Biografiskt Lexikon
Haastaja (vuoden 1986 elokuva)

| Haastaja> No Retreat, No Surrender |
| --- | --- |

Ohjaaja:  Corey Yuen
Käsikirjoittaja:  See-Yuen Ng Keith W. Strandberg
Tuottaja:  Ng See-Yuen
Säveltäjä:  Paul Gilreath
Pääosat:  Kurt McKinney J. W. Fails
Valmistustiedot
Valmistusmaa:  Yhdysvallat Hongkong
Tuotantoyhtiö:  New World Pictures
Levittäjä:  New World Communications
Ensi-ilta:  2. toukokuuta 1986
Kesto:  85 min
Alkuperäiskieli:  englanti
Budjetti:  400 000 dollaria
Tuotto:  16 546 237 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Haastaja (No Retreat, No Surrender) on vuonna 1986 ensi-iltansa saanut toimintaelokuva. Elokuvan ohjasi Corey Yuen ja sen pääosassa ovat Kurt McKinney ja J. W. Fails, sekä sivuosassa Ron Pohnel ja Jean-Claude Van Damme. Taistelukohtausten koreografiasta vastasivat Hoi Mang ja elokuvan ohjannut Corey Yuen.
Juoni

Elokuva kertoo Jasonista joka harrastaa karatea. Jason on pienestä pitäen ihaillut Bruce Leetä ja elätteleekin toiveita siitä että hänestä tulisi joskus yhtä kova kamppailulajien mestari ja että hän voisi kostaa neuvostoliittolaiselle rikollisliigalle, joka rampautti Jasonin isän. Jason muuttaa uudelle paikkakunnalle, eikä hänellä ole kuin yksi kaveri, R. J. Kaikki muut kiusaavat Jasonia.
Jason kokee jotain aivan ihmeellistä, kun Bruce Leen haamu ilmestyy Jasonille ja ryhtyy opettamaan häntä. Jasonin taistelutaidot laajenevat uskomattomalle tasolle ja lopulta hän kohtaa Ivan Krashinskin (Jean-Claude Van Damme), hänen isänsä rampauttajan.